न्यूज 24 ब्यूरो, मुंबई (13 सितंबर): बॉलीवुड की क्वीन कंगना रनौट का नाम आए दिन किसी ना किसी विवाद से जुड़ता ही रहता है। अब कंगना का नाम किसी कॉन्ट्रोवर्सी से ना जुड़े ऐसा तो हो ही नहीं सकता है। कंगना की हर फिल्म को लेकर खबर आती है कि उनका उनके को-स्टार के साथ झगड़ा हो गया है। बीते दिनों ही खबर आई कि मणिकर्णिका-द क्वीन ऑफ झांसी को सोनू सूद ने छोड़ दिया है। दोनों ने ही एक दूसरे पर आरोप लगाए। मणिकर्णिका को लेकर वैसे भी इन दिनों खूब चर्चाएं हो रही है। इस फिल्म को लेकर भी पहले से ही विवाद हो रहा है। हाल ही में खबर आई थी कि मणिकर्णिका की कमान कंगना के हाथों में आते ही फिल्म का बजट 70 करोड़ बढ़ गया था।